එම නඩුව පසුගිය 19 වැනිදා යළි කැඳවූ අවස්ථාවේදී පාඨලී චම්පික රණවක මන්ත්‍රීවරයා වෙනුවෙන් පෙනී සිටි නීතිඥයින් ඇප අයැදුමක් ඉදිරිපත් කළද එය සලකා බැලීම අද දිනය දක්වා කල් තැබූ අතිරේක මහේස්ත්‍රාත්වරිය, මන්ත්‍රීවරයා අද දිනය දක්වා රක්ෂිත බන්ධනාගාරගත කරන ලෙසද නියෝග කළා.ඇප අයැදුම සලකා බැලූණු අද දින කොළඹ ප්‍රධාන මහේස්ත්‍රාත් අධිකරණය අවට වෙනත් දිනවලට සාපේක්ෂව පොලිස් නිලධාරීන් වැඩි පිරිසක් යොදවා තිබෙනු දක්නට ලැබුණු බවයි ෂා  අධිකරණ වාර්තාකරු සඳහන් කළේ.රක්ෂිත බන්ධනාගාරගත කර සිටි පාර්ලිමේන්තු මන්ත්‍රී පාඨලී චම්පික රණවක බන්ධනාගාර නිලධාරීන් විසින් පෙරවරු 9.30 ට පමණ අධිකරණ පරිශ්‍රය වෙත රැගෙන එනු ලැබුවා.නඩුව කැඳවූ අවස්ථාවේදී අතිරේක මහේස්ත්‍රාත් කාංචනා නෙරංජනී සිල්වා විවෘත අධිකරණය හමුවේ සඳහන් කළේ මීට පෙර නඩු වාරයේදී මන්ත්‍රීවරයා වෙනුවෙන් පෙනී සිටි නීතිඥවරුන් ඉදිරිපත් කළ ඇප අයැදුමද ඊට පැමිණිල්ල දැක්වූ විරෝධයද සලකා බලා ඇප ලබාදීම පිළිබඳ නියෝගය නිකුත් කරන බවයි.